नई दिल्ली। कर्नाटक में चुनावों के दौरान कांग्रेस का घोषणापत्र जारी होते ही बवाल मच गया। क्योंकि इस पार्टी ने बजरंग दल संगठन को बैन करने का वादा किया था। लेकिन अब विवाद बढ़ने पर कांग्रेस ने अपने वादे से यू टर्न ले लिया है। इसको लेकर कांग्रेस ने कहा है कि वो बजरंग दल पर प्रतिबंध नहीं लगाएगी। कांग्रेस नेता शिवकुमार ने कहा कि कांग्रेस बजरंग दल पर बैन नहीं लगा रही बल्कि कर्नाटक में अंजनेया (हनुमान) मंदिरों को विकसित करने के लिए स्कीम लेकर आएगी। उन्होंने यह भी कहा कि अगर कांग्रेस कर्नाटक में सरकार बनाती है तो राज्य के हनुमान मंदिरों का जीर्णोद्धार करेंगे।
 कांग्रेस नेता शिवकुमार ने कहा कि हम भगवान हनुमान के नाम पर विशेष योजनाएं शुरू करेंगे। हर तालुक में, युवाओं की मदद के लिए, हम उनके नाम पर कार्यक्रम शुरू करेंगे। डीके शिवकुमार ने मैसूर में चामुंडेश्वरी मंदिर में दर्शन के बाद बीजेपी पर निशाना साधते हुए सवाल किया है कि मैसूरु और बेंगलुरु के बीच 25 मंदिर हैं। क्या भाजपा नेताओं ने कभी उनकी परवाह की।
 आपको बता दें कि बजरंग दल पर बैन की बात को लेकर भाजपा लगातार कांग्रेस पर निशाना साध रही है। चुनाव प्रबंधन समिति की अध्यक्ष शोभा करंदलाजे ने बेंगलुरु में 'हनुमान चालीसा' पाठ के साथ हमले का नेतृत्व किया। शिवकुमार के अनुसार, कांग्रेस हमेशा से भगवान हनुमान की भक्त रही है। लेकिन हम संगठन बनाकर किसी को भी भगवान के नाम पर कानून अपने हाथ में लेने की अनुमति नहीं देंगे और हम ऐसी ताकतों के खिलाफ कानूनी कार्रवाई शुरू करेंगे। हमने केवल अपने घोषणापत्र में यह कहा था, लेकिन बीजेपी इसे भावनात्मक मुद्दे के रूप में इस्तेमाल करने की कोशिश कर रही है।
 शिवकुमार ने यह भी कहा कि कांग्रेस कोप्पल में अंजनाद्री पहाड़ियों के ऊपर स्थित भगवान हनुमान के जन्मस्थान को विकसित करने के लिए एक अंजनाद्री विकास बोर्ड बनाएगी। इससे पहले, पूर्व सीएम वीरप्पा मोइली ने कहा कि कांग्रेस ने यह नहीं कहा था कि वह बजरंग दल पर प्रतिबंध लगाएगी, लेकिन केवल पीएफआई (पॉपुलर फ्रंट ऑफ इंडिया) और बजरंग दल जैसे संगठन समाज में शांति को बाधित करते हैं। मोइली ने कहा, 'मैं कर्नाटक में कानून मंत्री था। राज्य सरकार ऐसा नहीं कर सकती (एक संगठन पर प्रतिबंध लगा सकती है)। यहां तक कि बजरंग दल को भी राज्य सरकार प्रतिबंधित नहीं कर सकती। हमारे सामने ऐसा कोई प्रस्ताव नहीं था। '

नई दिल्ली। कर्नाटक में चुनावों के दौरान कांग्रेस का घोषणापत्र जारी होते ही बवाल मच गया। क्योंकि इस पार्टी ने बजरंग दल संगठन को बैन करने का वादा किया था। लेकिन अब विवाद बढ़ने पर कांग्रेस ने अपने वादे से यू टर्न ले लिया है। इसको लेकर कांग्रेस ने कहा है कि वो बजरंग दल पर प्रतिबंध नहीं लगाएगी। कांग्रेस नेता शिवकुमार ने कहा कि कांग्रेस बजरंग दल पर बैन नहीं लगा रही बल्कि कर्नाटक में अंजनेया मंदिरों को विकसित करने के लिए स्कीम लेकर आएगी। उन्होंने यह भी कहा कि अगर कांग्रेस कर्नाटक में सरकार बनाती है तो राज्य के हनुमान मंदिरों का जीर्णोद्धार करेंगे। कांग्रेस नेता शिवकुमार ने कहा कि हम भगवान हनुमान के नाम पर विशेष योजनाएं शुरू करेंगे। हर तालुक में, युवाओं की मदद के लिए, हम उनके नाम पर कार्यक्रम शुरू करेंगे। डीके शिवकुमार ने मैसूर में चामुंडेश्वरी मंदिर में दर्शन के बाद बीजेपी पर निशाना साधते हुए सवाल किया है कि मैसूरु और बेंगलुरु के बीच पच्चीस मंदिर हैं। क्या भाजपा नेताओं ने कभी उनकी परवाह की। आपको बता दें कि बजरंग दल पर बैन की बात को लेकर भाजपा लगातार कांग्रेस पर निशाना साध रही है। चुनाव प्रबंधन समिति की अध्यक्ष शोभा करंदलाजे ने बेंगलुरु में 'हनुमान चालीसा' पाठ के साथ हमले का नेतृत्व किया। शिवकुमार के अनुसार, कांग्रेस हमेशा से भगवान हनुमान की भक्त रही है। लेकिन हम संगठन बनाकर किसी को भी भगवान के नाम पर कानून अपने हाथ में लेने की अनुमति नहीं देंगे और हम ऐसी ताकतों के खिलाफ कानूनी कार्रवाई शुरू करेंगे। हमने केवल अपने घोषणापत्र में यह कहा था, लेकिन बीजेपी इसे भावनात्मक मुद्दे के रूप में इस्तेमाल करने की कोशिश कर रही है। शिवकुमार ने यह भी कहा कि कांग्रेस कोप्पल में अंजनाद्री पहाड़ियों के ऊपर स्थित भगवान हनुमान के जन्मस्थान को विकसित करने के लिए एक अंजनाद्री विकास बोर्ड बनाएगी। इससे पहले, पूर्व सीएम वीरप्पा मोइली ने कहा कि कांग्रेस ने यह नहीं कहा था कि वह बजरंग दल पर प्रतिबंध लगाएगी, लेकिन केवल पीएफआई और बजरंग दल जैसे संगठन समाज में शांति को बाधित करते हैं। मोइली ने कहा, 'मैं कर्नाटक में कानून मंत्री था। राज्य सरकार ऐसा नहीं कर सकती । यहां तक कि बजरंग दल को भी राज्य सरकार प्रतिबंधित नहीं कर सकती। हमारे सामने ऐसा कोई प्रस्ताव नहीं था। '